burgasdotpro/wikipedia huggingface dataset:
Alligator (1862)

Alligator bola ponorka navrhnutá francúzskym inžinierom Brutom de Villeroy a prvé podmorské plavidlo v službách amerického námorníctva (Únie).
De Villeroy na jej návrh a stavbu dostal od námorníctva Únie 14 000 dolárov, no nakoniec z projektu odstúpil ešte pred jeho dokončením. Ponorka mala byť odpoveďou na ohrozenie riečnych blokád Únie pancierovými loďami Konfederácie typu Merrimack. Mala byť postavená za 40 dní, no tento termín sa nepodarilo dodržať a stavba plavidla trvala nakoniec viac ako 6 mesiacov.
Konštrukcia.
Alligator bol prvou ponorkou, kde bol použitý systém stlačeného vzduchu ako zásobárne kyslíka pre posádku. Takisto bola ako prvá vybavená funkčným systémom filtrácie vzduchu (dodatočne). Ďalším prvenstvom bola pretlaková komora, ktorá umožňovala potápačovi opustiť plavidlo a vrátiť sa doň bez potreby jeho vynorenia na hladinu. Potápač slúžil ako "živé torpédo": jeho úlohou bolo upevniť na dno nepriateľskej lode výbušninu s elektrickou rozbuškou.
Ponorka mala valcovitý tvar a v prvej verzii bola poháňaná šestnástimi veslármi, ktorí dokázali vyvinúť rýchlosť do 4 uzlov. Pohon ponorky bol teda aj napriek niektorým významným technickým prvenstvám primitívny a zastaraný. O pol roka bol preto systém vesiel nahradený lodnou skrutkou, poháňanou ručne ovládanou kľukou, ktorý dosahoval rýchlosť až 7 uzlov. Celkový počet členov posádky bol 21. 
Pokusy.
Po spustení na hladinu bola ponorka odtiahnutá do Filadelfského prístavu na vystrojenie a 12. júna 1862 bola oficiálne prevzatá do služieb Námorníctva. Následne bola presunutá do Hampton Roads (kde dostala meno Alligator) a následne po rieke Delaware až do zátoky Chesapeake. V Norfolku bola pridelená do služby v rámci blokády prístavov severného Atlantiku.
Prvé bojové nasadenie Alligatora malo byť zničenie strategicky významného mosta cez rieku Appomattox v lete roku 1862. Rovnako pôvodne plánované nasadenie v oblasti James River ako podpora pre potápačov sa tiež ukázalo ako problematické - loď bola na plytké vody riek príliš veľká. Ponorka bola preto odtiahnutá späť do Hampton Roads a následne do Washingtonského prístavu, kde bol pohon veslami nahradený lodnou skrutkou.
Potopenie.
Alligator sa 4. apríla 1863 stratil v búrke pri myse Hatteras, keď bol bez posádky vlečený parníkom USS Stumper na miesto svojho prvého operačného nasadenia v oblasti Charlestonu (Južná Karolína) a jeho vlečné lano sa pretrhlo.
Od roku 2005 pátra po vraku ponorky v oblasti mysu Hatteras skupina vedcov v rámci National Marine Sanctuaris Program (Národný program pre záchranu námorných pamiatok).
Potkan tmavý

Potkan tmavý (staršie potkan čierny, potkan povalový; zastarano krysa obyčajná; ľudovo krysa) je druh z čeľade myšovité. Často sa zamieňa s potkanom hnedým, ktorý ho dnes vytláča najmä vo veľkých mestách. Výskyt na Slovensku bol doložený na 0,9 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 4 a to ešte pred rokom 1964 (0,9 % rozlohy Slovenska).
Biotop.
Žije po celom svete, hlavne v suchých a teplých horných častiach budov, na povalách a sýpkach.
Spôsob života.
Vytvára si hniezdo z vetvičiek a trávy. Základné sfarbenie je čierne, existujú ale aj hnedé odtiene. Je dlhý 1624 cm, chvost má dlhší ako telo. Obratne skáče a lezie, vylezie aj na stromy. Živí sa najmä rastlinami, ale prežije aj na hmyze, odpadkoch, zdochlinách a podobne. Žije v 20 až 60 členných skupinách. 
Blchy na jeho tele boli v stredoveku častým rozširovateľom moru.
Alligator

Alligator môže byť:
Kostol svätého Martina (Vinosady)

Kostol svätého Martina je rímskokatolícky kostol v obci Vinosady v miestnej časti Veľké Tŕnie. Bol postavený v 19. storočí na mieste starého gotického chrámu.
V kostole sa nachádza niekoľko významných historických pamiatok. Medzi najvýznamnejšie patrí barokový hlavný oltár, oltár Najsvätejšieho Srdca Ježišovho a organ.
V rokoch 1935 – 1936 prešiel dôkladnou opravou, bola zrekonštruovaná omietka a interiér bol vymaľovaný. V rokoch 1947 - 1948 sa poškodila oporná stena kostola, ktorú však miestni veriaci opravili. Druhý oporný pilier zostáva o 1 m nižšie.
Dlhodobý hmotný majetok

Dlhodobý hmotný majetok (skr. DHM; do roku 2002 hmotný investičný majetok, skr. HIM) je položka súvahy - podľa slovenskej právnej úpravy definovaná ako hmotný majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok (365 dní).
Zahŕňa najmä pozemky, stavby, samostatné hnuteľné veci a súbory hnuteľných vecí, pestovateľské celky trvalých porastov a základné stádo a ťažné zvieratá.
DHM

DHM môže byť:
Dlhodobý nehmotný majetok

Dlhodobý nehmotný majetok (skr. DNM; do roku 2002 nehmotný investičný majetok, skr. NIM) je položka súvahy - podľa slovenskej právnej úpravy definovaná ako hmotný majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok (365 dní).
Zahŕňa najmä softvér, oceniteľné práva, goodwill, zriaďovacie náklady a aktivované náklady na vývoj.
Pole aerial photography

Pole (aerial) photography alebo mast photography (doslova "stožiarová fotografia") alebo telescopic pole photography (doslova "fotografia z teleskopickej tyče") je druh výškového fotografovania. Princíp spočíva v umiestnení fotoaparátu na vrchol teleskopického stožiara. 
Stožiar sa vysúva do výšky (zhruba do 20 m) buď manuálne alebo pneumaticky. Samotný fotoaparát je diaľkovo ovládaný zo zeme. Operátor ovláda otáčanie okolo zvislej a vodorovnej osi a samozrejme spúšť fotoaparátu.
Pohľad z vtáčej perspektívy umožňuje zachytiť objekt alebo udalosť veľmi atraktívnym spôsobom. Výhodou oproti leteckým záberom je lepšie zachytenie detailov a lepšia efektivita samotného procesu fotografovania.
Výškové fotografie slúžia ako výrazný marketingový prostriedok pri tvorbe webstránok, letákov, bilboardov atd.
Hlavné oblasti využitia:
Gerecse (pohorie)

Gerecse alebo Gerecse hegység (po slovensky zriedkavo "Gereče") je krasové pohorie v Maďarsku v Komárňansko-ostrihomskej župe. Má rozlohu . Najvyšší bod je Nagy-Gerecse s výškou Nachádza sa tu 200 jaskýň.
Názov pochádza zo slovanského slova "Griča" vo význame kopec, vrch (porov. slovenské Hričov, južnoslovanské Griče ap.)
Princíp nezávislého vzťahu

Princíp nezávislého vzťahu (angl. "arm's length principle" - doslova "princíp (vykonania) s určitým odstupom/od tela") je princíp oceňovania, podľa ktorého sa transakcia medzi závislými osobami (definíciu pozri napr. v slovenskom zákone o dani z príjmov) oceňuje tak, ako keby sa bola uskutočnila medzi nezávislými osobami konajúcimi vo svojom najlepšom záujme. 
Princíp sa používa najmä v oblasti zdaňovania podnikov majúcich dcéry a pod. vo viacerých štátoch.
Mužská štvorhra na Serbia Open 2010

Mužská štvorhra na Serbia Open 2010 sa hrala ako súčasť Serbia Open 2010 od 3. do 9. mája 2010. Titul získali Mexičan Santiago González a Američan Travis Rettenmaier, ktorí vo finále porazili poľský pár Tomasz Bednarek, Mateusz Kowalczyk 7-66 6-1. Pre S. Gonzáleza a T. Rettenmaiera to bol prvý titul vo štvorhre na okruhu ATP.
Gerecse

Gerecse môže byť:
Hotel Vancouver

Hotel Vancouver (ktorého oficiálne pomenovanie je Fairmont Hotel Vancouver) je hotel v Britskej Kolumbii situovaný vo vancouverskom downtovne na rohu ulíc West Georgia Street a Burrard Street. 
Dejiny hotela.
Hotel je vysoký 111 metrov, má 17 poschodí, jeho architektmi boli John S. Archibald a John Schofield. Súčasťou Canadien Pacific Hotels sa stal v roku 1988 po tom, čo táto spoločnosť odkúpila sieť hotelov CN Hotels. Canadien Pacific Hotels sa neskôr premenovala na Fairmont Hotels and Resorts.
Je to tretí vancouverský hotel s týmto názvom, otvorený bol v máji 1939. Prvé dva rovnomenné hotely sa nachádzali na južnej strane ulice West Georgia Street medzi ulicami Howe Street a Granville Street. 
Až do otvorenia CBC Regional Broadcast Centre v 70. rokoch sa kancelárie a vysielacie štúdiá vancouverskej pobočky CBC nachádzali na medziposchodí hotela, smerom na roh ulíc Hornby Street a Georgia Street. Na prízemí sa nachádzalo veľké zvukové štúdio postavené v štýle art deco, ktoré sa používalo pre rozhlasové muzikálové vysielanie.
Výškové fotografovanie

Výškové fotografovanie alebo výšková fotografia (angl. "elevated photography, low-level aerial photography") je fotografovanie uskutočňované z teleskopického stožiara (pole aerial photography), zdvižnej plošiny, šarkana a pod., teda zo vzduchu, ale s pomocou zariadenia zdvíhajúceho od zeme a so zemou spojeného.
Ben Kingsley

Sir Ben Kingsley, rodné meno Krishna Pandit Bhanji (* 31. december 1943, Scarborough, Spojené kráľovstvo) je britský herec. 
Medzi jeho najznámejšie a najslávnejšie úlohy patrí postava Mahátma Gándhího z filmu "Gándhí" z roku 1983, za ktorú dostal cenu Americkej filmovej akadémie Oscar.
Lotosový efekt

Lotosový efekt (nesprávne "lotusový efekt") je fyzikálny jav spočívajúci v tom, že na niektorých typoch povrchov, vyznačujúcich sa superhydrofóbnosť, sa voda zoskupuje do guľôčok, ktoré sa na povrchu nedokážu udržať, stekajú dole a pritom berú so sebou aj rôzne nečistoty. Jav je pomenovaný podľa rastlinného rodu lotos ("Nelumbo"), známeho ako symbol čistoty, ale možno ho pozorovať aj pri niektorých iných rastlinách (kapusta a pod.) a umelo vyrobených látkach. Prvýkrát jav skúmali Dettre a Johnson v roku 1964.
Rēzekne

Rēzekne je mesto na východe Lotyšska (242 km východne od Rigy), s počtom obyvateľov 35 883 (2008) siedme najväčšie v krajine. Mestom preteká rovnomenná rieka. Nachádza sa na križovatke dôležitých železničných tratí Moskva-Riga a Varšava-Petrohrad.
Serbia Open

Serbia Open je tenisový turnaj ATP World Tour 250 series v srbskom meste Belehrad. Hrá sa na antuke. Turnaj sa odohral po prvýkrát v roku 2009 od 4. mája do 10. mája. Bol to prvý tenisový turnaj v Srbsku v histórii, táto krajina ešte nehostila ani ženský alebo mužský turnaj. 
Turnaj usporiada srbský profesionálny hráč Novak Đoković. Práva na turnaj odkúpil od holandského turnaja Dutch Open. Jeho strýko Goran je riaditeľom turnaja.
Paschal III.

Paschal III. (lat. "Paschalis Tertius") vl. menom Guido z Cremy (* ? – † 20. september 1168, Rím) bol taliansky duchovný a protipápež pápeža Alexandra III. (od 22. apríla 1164 do 20. septembra 1168).
Bol druhým z radu protipápežov (celkom štyroch) zvolených proti riadnemu pápežovi Alexandrovi III. Za jeho voľbou stála procisárska strana Fridricha I. Barbarossu. 
Pochádzal z aristokratickej rodiny. Pôvodne bol kardinálom a kňazom kostola San Callisto v Ríme. Pôsobil v pápežských službách už za čias pápeža Inocenta II. K jeho zvoleniu ako nástupcu protipápeža Viktora IV. prispelo o. i. aj to, že patril k Viktorovým najvýraznejším podporovateľom. 22. apríla prebehla voľba a 26. bol v toskánskom meste Lucca vysvätený ako Paschal III.
Hlavného podporovateľa mal Paschal III. v osobe rímskeho cisára. 
Vrcholným prejavom cisárovej podpory Paschalovi bola Fridrichova verejná prísaha a záväzok, že nikdy neuzná Alexandra III. a vždy bude uznávať iba Paschala. V mene tejto prísahy vyžadoval cisár podporu pre Paschala aj od prelátov a ríšskych kniežat.
V júli 1167 Paschal sprevádzal svojho ochrancu na jeho vojenskom ťažení do Ríma. V obave o svoju bezpečnosť Alexander III. z mesta utiekol. 22. júla bol v Bazilike svätého Petra Paschal III. intronizovaný a 1. augusta tu sám korunoval Fridricha I. a jeho druhú manželku Beatrix.
Vzápätí po svojej intronizácii však Paschal v dôsledku vypuknutia malárie opustil Rím (spolu s cisárskymi vojskami). Späť sa vrátil až začiatkom nasledujúceho roku. V Ríme ho zastihli nálady obyvateľov vyjadrujúce podporu Alexandrovi III. Kvôli zaisteniu bezpečnosti sa Paschal uchýlil do pevnosti pri svätopeterskej bazilike, kde i koncom septembra 1168 zomrel.
Ursinus (protipápež)

Ursinus alebo Ursicinus († po 384) bol protipápežom pápeža Damaza I.
O jeho živote nie sú takmer žiadne informácie. Pôsobil v službách pápeža Libéria. V deň Libériovej smrti (24. septembra 366) ho skupina prívržencov zvolila za jeho nástupcu a takmer okamžite ho v bazilike Santa Maria Maggiore aj vysvätili. Rímska cirkev tak mala súčasne dvoch protipápežov (okrem Ursina i Félixa II.)
Niekdajší prívrženci Félixa II. zvolili Libériovým nástupcom diakona Damaza (ako riadne zvolený pápež Damazus I.; vysviacka 1. októbra 366). Ten, v snahe zabezpečiť si svoju pozíciu, pomocou najatých rebelov vyvolal v Ríme krvavé pouličné boje. Ich výsledkom bolo vyhnanie Ursina a jeho prívržencov z mesta. Späť sa vrátili na príkaz cisára Valentiniána I., ktorý im po prísľube zachovania pokoja povolil návrat.
15. septembra nasledujúceho roku Ursinus vstúpil do mesta. Vzápätí však jeho pričinením opäť prepukli boje, ktoré vyústili v Ursinovo nové vyhnanstvo (tentoraz do Galie). Po zákaze vstupu do Ríma a do jeho predmestí sa ursiniáni usadili v severnej Itálii. Ani tu neostali dlho. Po Ursinovom vznesení nepravdivého obvinenia na pápeža Damaza I. bolo mu nariadené vyhostenie do Kolína. Odtiaľ podnikal kroky s nádejou, že sa dostane na pápežský trón (najmä po Damazovej smrti v decembri 384). Jeho túžba sa však nenaplnila, pretože zásluhou svojich odporcov bol za Damazovho nástupcu zvolený Siricius.
Filip (protipápež)

Filip (lat. "Philippus") bol taliansky duchovný a protipápež (iba jediný deň – 31. júla 768).
Okrem toho, že sa stal protipápežom iba na jediný deň, nie je o ňom nič známe. 31. júla 768 sa dostal na čelo rímskej cirkvi, keď deň predtým Rím padol do rúk longobardských vojsk. Vo väzení sa na príkaz ich kráľa Desideria ocitol uchvatiteľský protipápež Konštantín II. Vtedy Rimania ustanovili na jeho miesto Filipa, kaplána kláštora San Vito. Odviedli ho do Lateránskej baziliky kde bol vykonaný intronizačný obrad.
Na čele cirkvi sa udržal iba niekoľko hodín. Počas hostiny ho skupina odporcov longobardského kráľa vyviedla z Lateránskeho paláca a vrátila späť do kláštora.
Vértes (pohorie)

Vértes alebo Vértes hegység alebo Vertešské vrchy je krasové pohorie v Maďarsku v Komárňansko-ostrihomskej župe a Stoličnobelehradskej župe. Má rozlohu . Najvyšší bod je Nagy-Csákány s výškou Bol tu založený prvý maďarský prírodný park - Vértesský prírodný park (2005).
Zodpovedá časti Zadunajského stredohoria medzi Bakony a Gerecse. Názov pravdepodobne pochádza z maďarského slova "vért" (štít). Podľa legendy tu v roku 1051 Nemci odhadzovali svoje štíty.
Nachádza sa tu 72 jaskýň.
Peter Ludwig Mejdell Sylow

Peter Ludwig Mejdell Sylow (* 12. december 1832, Oslo, Nórsko – † 7. september 1918, Oslo, Nórsko) bol nórsky matematik. Je známy najmä vďaka dôležitým výsledkom v oblasti teórie grúp, predovšetkým vďaka tzv. Sylowovým vetám.
Generácia (album)

Generácia je prvý sólový štúdiový album slovenského rapera a člena 2H+ Vladisa vydaný pod vydavateľstvom EMI 26. apríla 2010. Je to aj prvé sólové hip-hopové slovenské 2CD. Album bol nahratý dvoch štúdiách - Anapol a Gitano Records.
Na albume sa zúčastnili aj hostia: rapperi Šipo, Suvereno, Bacil, Duane Flames, Bonano, Suchý Pes či Row G, speváci Kamil Mikulčík, Nela Pocisková, Gabo Toth, Jana Kirschner a iní. O hudobné produkcie sa postaral hlavne Deryck, potom Grimaso, Abe, G-Bod a iní.
Prvým singlom sa stala skladba "Poď bližšie" s hosťujúcou speváčkou Baškou. V čase vydania sa umiestnila na prvej priečke hranosti v českom rádiu Spin. K skladbe bol vytvorený klip, o jeho realizáciu sa postarali Imagine Vision. Klip mal 29. apríla premiéru na stránke Hip-Hop.sk.
Druhým singlom by mala byť skladba "Mama" s hosťujúcou Janou Kirschner.
Album obsahuje niekoľko skladieb, v ktorých je použitý autotune, rovnako ako kontroverznú skladbu "Trápi ma", v ktorej je spomenutý aj bývalý prezident prvej Slovenskej republiky Jozef Tiso a jeho poprava. Peter Bálik aj na základe niektorých výrokov v tejto skladbe napísal v týždenníku .týždeň o Vladisovi, že je extrémista a hlupák.
Riemannova guľa

Riemannova guľa alebo Riemannova sféra, pomenovaná podľa Bernharda Riemanna, je matematický koncept umožňujúci rozšíriť Gaussovu rovinu komplexných čísel o bod reprezentujúci nekonečno takým spôsobom, že možno zmysluplne pracovať s výrazmi typu
Riemannova guľa sa niekedy označuje aj:
Z čisto algebraického pohľadu, komplexné čísla s nevlastným bodom v nekonečne tvoria systém, ktorý býva označovaný ako rozšírené komplexné čísla. Avšak aritmetika s nekonečnom sa neriadi zvyčajnými pravidlami, a preto takáto štruktúra netvorí pole. Výpočty na Riemannovej guli sa však z geometrického aj analytického pohľadu správajú rozumne aj v nekonečne.
Riemannova guľa je jednorozmerná komplexná varieta, nazývaná aj Riemannova plocha.
V komplexnej analýze sa Riemannova guľa používa najmä v teórii meromorfných funkcií. Veľmi často sa využíva v projektívnej a algebraickej geometrii, keďže je jedným zo základných príkladov komplexnej variety, projektívneho priestoru, ako aj algebraickej variety. Koncept Riemannovej gule tiež nachádza uplatnenie v nematematických odvetviach, ktoré využívajú matematickú analýzu a geometriu - predovšetkým v kvantovej mechanike a iných oblastiach fyziky.
Komplexná varieta.
Riemannova guľa je jednorozmerná komplexná varieta, ktorej atlas pozostáva z dvoch komplexných súradníc formula_5, kde
a
Takáto definícia intuitívne zodpovedá zlepeniu dvoch rovín, ktoré pokrývajú takmer celú guľu, až na jeden bod (ktorý je pre jednu rovinu 0 a pre druhú formula_12). Počiatok formula_13-súradnice hrá v tomto prípade úlohu nekonečna pre formula_14-súradnicu a naopak.
Stereografická projekcia.
Riemannova guľa môže byť interpretovaná nasledujúcim spôsobom: ide o guľu, ktorá sa južným pólom dotýka počiatku Gaussovej roviny. Ktorémukoľvek bodu "z" Gaussovej roviny možno priradiť bod na Riemannovej gule preložením priamky medzi bodom "z" a severným pólom gule. Bod, v ktorom sa táto priamka pretne s povrchom Riemannovej gule je bod Riemannovej gule odpovedajúci bodu "z". Severný pól Riemannovej gule odpovedá nekonečnu, čo je v súlade s prirodzenou geometrickou predstavou.
Holomorfná funkcia

Holomorfná funkcia je v komplexnej analýze komplexná funkcia jednej alebo viacerých komplexných premenných, definovaná na otvorenej podmnožine formula_1, ktorá je v každom bode definičného oboru komplexne diferencovateľná. Komplexná diferencovateľnosť je silná podmienka, z ktorej okrem iného vyplýva, že holomorfná funkcia musí byť nekonečne diferencovateľná a tiež rozvinuteľná do Taylorovho radu. Pojem holomorfnej funkcie býva niekedy zamieňaný s pojmom analytickej funkcie.
Pre komplexné funkcie jednej komplexnej premennej sa holomorfnosť definuje nasledovne. Funkcia "f" je holomorfná na otvorenej množine formula_2 práve vtedy, ak pre každý bod formula_3 existuje limita
ktorá sa nazýva komplexná derivácia funkcie "f".
Meromorfná funkcia

Meromorfná funkcia na otvorenej podmnožine "D" Gaussovej roviny je v komplexnej analýze komplexná funkcia komplexnej premennej, ktorá je holomorfná na "D" s výnimkou istej množiny izolovaných bodov, ktoré sú pólmi danej funkcie.
Každá meromorfná funkcia sa dá vyjadriť ako podiel dvoch holomorfných funkcií, kde funkcia v menovateli nie je konštantná 0. Podiel má v danom bode pól práve vtedy, ak v ňom funkcia v menovateli nadobúda hodnotu 0.
One Wall Centre

One Wall Centre alebo Sheraton Wall Centre je v súčasnosti druhý najvyšší mrakodrap vo vancouverskom downtowne. Architektonický návrh vypracovalo štúdio Busby Perkins+Will. Jeho výstavba bola dokončená v roku 2001, je držiteľom ocenenia Emporis Skyscraper Award za najlepší mrakodrap postavený v tom roku.
Dosahuje výšku 150 metrov, celkovo má 48 poschodí. Na prvých 27 poschodiach je umiestnený štvordiamantový hotel Sheraton Wall Centre, na 28. až 30. poschodí sídli realitná kancelária Intrawest a na zvyšných 17 poschodiach sa nachádzajú obytné kondomíniá.
Výstavba.
K vyrovnaniu možných harmonických kmitov pri silnom vetre má One Wall Centre zladený tlmiaci vodný systém, ktorý je umiestnený na najvyššom poschodí budovy a ktorý pozostáva z dvoch špeciálne navrhnutých vodných nádrží o objeme 227 300 litrov. Tieto nádrže sú navrhnuté tak, aby harmonické kmity pohybujúcej sa vody v nádržiach pôsobili proti harmonickým kmitom kývajúcej sa budovy.
Exteriér budovy je dvojfarebný. Na nižších poschodiach je tmavšie zasklenie, vo vyšších poschodiach je umiestnené ľahké farebné sklo. Aby bola uspokojená požiadavka mestského plánovacieho úradu, ktorý sa obával, že mrakodrap by mohol dominovať celej mestskej panoráme, bolo rozhodnuté, že konečný výzor bude veľmi svetlý, aby splynul s modrou oblohou. Po tom, čo bol celkový dizajn schválený, bola vznesená drobná požiadavka o jeho zmenu v tom zmysle, že budova mala mať výrazne tmavšie zasklenie. Túto požiadavku schválil zamestnanec mestského plánovacieho úradu umiestnený na nižšom stupni rozhodovacieho procesu, ktorý si zrejme neuvedomil význam tejto zmeny. Keď začalo byť zasklenie umiestňované na budovu, všimli si zamestnanci plánovacieho úradu, že toto sklo je iné, ako bol návrh schválený ich úradom a širokou verejnosťou. Po mnohých vzájomných obvineniach mesto súhlasilo s kompromisom a povolilo umiestnenie tmavšieho zasklenia, ktoré už bolo nainštalované s tým, že tmavšie zasklenie ostane na spodnej časti budovy a na vrchnej bude umiestnené svetlejšie tak, ako to bolo pôvodne plánované.
Poslední kovboj

Poslední kovboj je prvý album Michala Tučného. Album vydal Supraphon v roku 1982 na LP.
Cesta II. triedy 583 (Slovensko)

Cesta II. triedy 583 je cesta II. triedy na Slovensku, dlhá 43,984 km. Začína sa v Žiline a končí v Párnici okres Dolný Kubín. 
Priebeh.
II/583 začína v Žiline križovatkou s I/11 v časti Budatín. Stáča sa k Váhu a pokračuje východným smerom popod "Dubeň", kde sa spája s vetvou II/583A, vedúcou z cesty I/60. Prechádza cez Tepličku, automobilku Kia a Gbeľany a vstupuje do "Terchovskej doliny" a obce Krasňany. Pokračuje popri Stráži a Belej, nasleduje odbočka do Lutíš (spojnica s cestou II/520 a Starou Bystricou) a rázovitá obec Terchová, za ktorou cesta vystúpa do sedla Rovná hora.
Zo sedla už na území okresu Dolný Kubín klesá do Zázrivej a lesnatým údolím Zázrivky pokračuje do Párnice. Končí križovatkou s cestou I/70, spájajúcou Kraľovany s Dolným Kubínom.
Súvisiace cesty.
Cesta II. triedy 583A tvorí spojku cesty II/583 a žilinského mestského okruhu bez zachádzky cez Budatín. Dlžka cesty je 0,985 km. 
Začína na mimoúrovňovej križovatke s cestou I/60, pokračuje smerom na východ mostom ponad Váh, za ktorým odbočuje na sever a končí na križovatke s II/583.
Pôvodne cesta tvorila obchvat Tepličky nad Váhom a Gbelian a zároveň kapacitné dopravné napojenie areálu KIA Žilina na žilinský mestský okruh s dĺžkou 6,904 km. Úsek mimo súčasnú cestu 583A bol prekategorizovaný na účelovú komunikáciu. 
Zaniknuté cesty.
Cesta II. triedy 583B bola krátka spojka medzi cestami II/583 a II/583A s dĺžkou bola 0,296 km. Zanikla zlúčením do cesty 583A.
Cesta II. triedy 583C a 583D spájali cesty II/583 a II/583A v rámci priemyselného areálu Kia Žilina. Cesta 583C bola dlhá 0,985 km a nachádzala sa pri závode Kia. Cesta 583D bola dlhá 1,130 km a nachádzala sa pri závode Mobis. Zanikli prekategorizovaním na účelové komunikácie.
Anka Chřestýš &amp; Poslední kovboj

Anka Chřestýš &amp; Posledni kovboj je druhý album Michala Tučného, v spolupráci s Rattlesnake Annie a skupinou Tučňáci. Album vydal Supraphon v roku 1983 na LP.
Stodola Michala Tučného

Stodola Michala Tučného je tretí album Michala Tučného. Album vydal Supraphon v roku 1983 na LP.
Jak chcete žít bez koní

Jak chcete žít bez koní je štvrtý album Michala Tučného. Album vydal Supraphon v roku 1985 na LP.
Jak to doopravdy bylo s Babinským

Jak to doopravdy bylo s Babinským je piaty album Michala Tučného. Album vydal Supraphon v roku 1986 na LP.
Travis Rettenmaier

Travis Rettenmaier (* 6. august 1983, Tarzana, Kalifornia, USA) je súčasný americký profesionálny tenista. Počas svojej kariéry vyhral 1 turnaj ATP vo štvorhre.
Xandros

Xandros je názov série operačných systémov vytvorených spoločnosťou Xandros Corporation. Názov je odvodený od softvérového programu X Window System a gréckeho ostrova Andros.
DOSBox

DosBox je DOS-emulátor, ktorý používa SDL-knižnice, ktoré umožňujú prevádzkovať tento program na rôznych platformách ako sú napríklad Linux, Windows, BeOS, Mac OS…
Tento program emuluje CPU:286/386 realmode/protected módy, súborové systémy FileSystem/XMS/EMS, Tandy/Hercules/CGA/EGA/VGA/VESA grafiku, a SoundBlaster/Gravis Ultra zvukové karty pre lepšiu kompatibilitu so staršími hrami a programami.
DOSBox je k dispozícii zadarmo a ide o opensource
Shaw Tower

Shaw Tower je mrakodrap v downtowne vo vancouverskej oblasti Coal Harbour nachádzajúci sa na ulici West Cordova Street. Sídli v ňom centrála telekomunikačnej spoločnosti Shaw Communications pre oblasť Lower Mainland.
Má 41 poschodí, dosahuje výšku 149 metrov, jeho výstavba bola dokončená v roku 2004. V súčasnosti je to tretia najvyššia budova vo Vancouveri. Na 16 spodných poschodiach sú kancelárske priestory, na vrchných 24 poschodiach je 130 kondomínií.
Shaw Communications, spoločnosť podľa ktorej je stavba pomenovaná, v nej má celých 12 poschodí.
Budova má dve oficiálne adresy, 1067 West Cordova Street je adresa pre kancelárie a 1077 West Cordova Street pre obytnú časť.
Slovenské národné hokejové mužstvo na MS 2010

Toto je zostava slovenskej hokejovej reprezentácie na Majstrovstvách sveta v ľadovom hokeji 2010.
Výsledky Slovenska na MS 2010.
Základná skupina A.
Najlepší hráč zápasu SR: Peter Budaj&lt;br&gt;
Historická vzájomná bilancia: (3-3-4; 26:33)
Najlepší hráč zápasu SR: Milan Bartovič&lt;br&gt;
Historická vzájomná bilancia: (2-0-4; 11:14)
Najlepší hráč zápasu SR: Ivan Čiernik&lt;br&gt;
Historická vzájomná bilancia: (0-1-3; 2:14)
2. Slovensko 2-0-0-1 10:6 6 bodov
Osemfinálová skupina E.
Najlepší hráč zápasu SR: Andrej Sekera&lt;br&gt;
Historická vzájomná bilancia: (2-0-1; 14:8)
Najlepší hráč zápasu SR: Vladimír Mihálik&lt;br&gt;
Historická vzájomná bilancia: (6-1-3; 29:25)
Najlepší hráč zápasu SR: Marek Svatoš&lt;br&gt;
Historická vzájomná bilancia: (3-0-3; 15:10)
6. Slovensko 1-0-0-4 8:18 3 body
Historická vzájomná bilancia je uvádzaná len vrátane zápasov odohratých na pôde majstrovstiev sveta všetkých kategórií.
Vértes

Vértes môže byť:
Kostol Narodenia Panny Márie (Omšenie)

Kostol Narodenia Panny Márie je rímskokatolícky kostol, nachádzajúci sa v obci Omšenie. Bol postavený v prvej polovici 13. storočia v románskom slohu a prebudovaný v roku 1802.
Správcovia farnosti sa venovali postupnej rekonštrukcii - najskôr boli položené dlaždice a vymaľované. Neskôr farníci vyhotovili nové lavice, nové zariadenie do sakristie a celý kostol zvnútra obložili dreveným obkladom. V roku 1984 prebehla rekonštrukcia strechy kostola a v roku 1986 sa odizolovali základy, vysušili múry a kostolu sa dala nová omietka. Práce sa financovali z darov veriacich a robili sa zväčša svojpomocne. V roku 1997 boli v kostole vymenené všetky okná a dvere.
Kostol je národnou kultúrnou pamiatkou.
Stopa (rytmická jednotka)

Stopa je najmenšia samostatná jednotka metra organizovaného vo verši. V nej vždy musí byť prítomný prvok, ktorý je nositeľom metrického impulzu. Stopa sa skladá z dvoch častí:
Druhy stôp.
V slovenskom jazyku sa dôraz kladie najmä na prvú slabiku v slove. 
V prípade dvojslabičných slov sa väčšinou vytvorí stopa trochejská (—∪), napr.:
"víťaz, radosť, hora"
V prípade niekoľkých slov v slovenčine (krátke spojky, predklonky, príklonky...), ktoré sa nachádzajú pred plnovýznamovými slovami, sa môže vyskytnúť aj stopa jambická (∪—), napr.: 
"si kvet, i jar, a tiež"
V trojslabičných slovách sa väčšinou vytvára stopa daktylská (—∪∪), napr.: 
"žalostný, radostný, lakomý"
... inokedy amfibrach (∪—∪), napr.:
"a vráť mi, len iskrí"
... alebo aj anapest (∪∪—), napr.: 
"kde je dom (?), som tu sám (?)"
V štvorslabičných slovách sa väčšmi vyskytujú dve trochejské stopy (—∪—∪), napr.:
"prekvapenie, čitateľný, spôsobené"
V päťslabičných slovách sa väčšinou vyskytuje daktylotrochej (—∪∪—∪), napr.: 
"prispôsobivý, neupratané"
Sat.1

Sat.1 (názov prevádzkovateľa "Sat.1 SatellitenFernsehen GmbH") je nemecká súkromná televízna stanica so sídlom v Unterföhringu pri Mníchove. Stanica patrí do skupiny ProSiebenSat.1 Media. Stanica je v skupine divákov vo veku 14-49 rokov tretia najsledovanejšia.
Stanica začala vysielať 1. januára 1984 ako prvá súkromná televízna stanica v Nemecku pod názvom "Programmgesellschaft für Kabel- und Satellitenrundfunk" (PKS). Spočiatku bolo vysielanie dostupné iba v rámci káblovej siete v meste Ludwigshafen. 1. januára 1985 sa stanica premenovala na dnešný názov "Sat.1". V roku 1990 sa presťahovala do Mainzu, odkiaľ vysielala až do presťahovania do Berlína v roku 1999. V roku 2000 došlo k organizačnému spojeniu so stanicou ProSieben a týmto vznikla skupina "ProSiebenSat.1 Media". V roku 2008 došlo k ďalšiemu sťahovaniu sídla stanice do Unterföhringu pri Mníchove.
Spočiatku stanica vysielala prevažne zahraničné filmy a seriály. Postupne začala vyrábať aj vlastné televízne seriály, filmy a zábavné relácie.
Apokryf

Apokryf (zo ) môže byť:
Bakonský les

Bakonský les () je krasové pohorie v Maďarsku v Vesprémskej župe a Rábsko-mošonsko-šopronskej župe. Má rozlohu . Najvyšší bod je Kőris-hegy s výškou 
Názov Bakony je odvodený zo slovanských slov bukovina alebo bükonja (oboje od slova buk).
Cesta II. triedy 537 (Slovensko)

Cesta II. triedy 537 ("II/537") je cesta II. triedy na Slovensku v Žilinskom a Prešovskom kraji. Na svojej dĺžke 62,111 km spája mestá Liptovský Hrádok a osady mesta Vysoké Tatry. Spolu s časťou cesty I/66 od Tatranskej Kotliny po Tatranskú Javorinu nesie názov Cesta slobody. 
História.
Cesta pôvodne viedla od Štrbského Plesa po poľskú štátnu hranicu pri Tatranskej Javorine, pričom medzi Štrbským Plesom a Tatranskou Kotlinou mala cesta už v 20. rokoch bezprašný (asfaltový) povrch. Z dnešného úseku Liptovský Hrádok – Štrbské Pleso existoval v roku 1946 len úsek po Pribylinu, pričom aj ten bol až do roku 1950 len vicinálnou cestou. Po jeho zoštátnení k 1. januáru 1950 bol formálne pričlenený k ceste "II/537" a neskôr predĺžený do Podbanského, avšak cesta samotná bola ešte ďalších 20 rokov prerušená. V roku 1950 bol z cesty odčlenený úsek Tatranská Kotlina – Tatranská Javorina, ktorý bol pričlenený k ceste I/67. Od 1. augusta 2015 bol tento úsek preklasifikovaný na I/66. K nej bol pričlenený celý úsek I/67 od Pustého Poľa cez Poprad, Kežmarok, až po hraničný priechod Tatranská Javorina.
Pred konaním Majstrovstiev sveta v klasickom lyžovaní v roku 1970 bola v rokoch 1967 až 1969 modernizovaná celá cestná sieť vo Vysokých Tatrách. Cesta "II/537" bola rozšírená a na viacerých miestach preložená, zároveň sa tiež dostaval chýbajúci úsek medzi Podbanským a Štrbským Plesom, pričom pre súvislosť cesty bol do nej začlenený aj krátky úsek cesty II/538. Zmenilo sa aj trasovanie cesty medzi Štrbským Plesom a Vyšnými Hágmi: cesta pôvodne viedla súbežne so železnicou okolo zástavky Popradské pleso. Pôvodné úseky cesty "II/537" sú dnes miestnymi komunikáciami.
Priebeh.
Cesta II/537 sa začína v meste Liptovský Hrádok na križovatke s I/18, odkiaľ pokračuje k obci Liptovský Peter a križovatke s D1 a E50. Okrajom Vavrišova a Pribyliny pokračuje údolím Belej k Podbanskému, odkiaľ vedie náročným terénom k Štrbskému Plesu (cesta tu vystupuje do výšky cca 1260 m n. m.), ku križovatke s cestou II/538. 
Pokračuje k osadám Vyšné Hágy (križovatka s II/539), Nová Polianka, Tatranská Polianka, Tatranské Zruby a Starý Smokovec. Nasleduje križovatka s cestou II/534 a osady Tatranská Lesná, Tatranská Lomnica (križovatka s II/540), Tatranské Matliare a Kežmarské Žľaby. Končí pri osade Tatranská Kotlina križovatkou s cestou I/66, po ktorej do Tatranskej Javoriny pokračuje Cesta slobody.
Cesta II. triedy 538 (Slovensko)

Cesta II. triedy 538 ("II/538") je cesta II. triedy na Slovensku v Prešovskom kraji. 
História.
Do roku 1969 viedla cesta až po Nové Štrbské Pleso na križovatku s cestou II/537, ktorá pokračovala ďalej k Štrbskému plesu. Pred konaním Majstrovstiev sveta v klasickom lyžovaní v roku 1970 bola vybudovaná preložka cesty II/537 južne od Štrbského Plesa a jej predĺženie smerom do Podbanského a cesta "II/538" sa tak skrátila po križovatku s novou trasou cesty II/537.
Priebeh.
Začína na križovatke s I/18 v Tatranskej Štrbe, odkiaľ pokračuje stúpaním lesom k Štrbskému Plesu, kde končí na križovatke s cestou II/537.
Gamilaraay (jazyk)

Gamilaraay (iné názvy: camileroi, gamilarájčina, gamilaroi, kamilaroi) je takmer vyhynutý jazyk patriaci medzi pama-nyungské jazyky. Hovorilo sa ním na severu štátu Nový Južný Wales v Austrálii. Pri poslednom sčítaní ľudu v Australii sa niekoľko tisíc ľudí identifikovalo ako hovoriacich po gamilarájsky. Gamilarájčina je vyučovaná v austrálskych školách.
Cesta II. triedy 540 (Slovensko)

Cesta II. triedy 540 ("II/540") je cesta II. triedy na Slovensku v Prešovskom kraji v okrese Poprad. Začína na križovatke s cestou I/66 vo Veľkej Lomnici a okolo "Eurocampu" smeruje do Tatranskej Lomnice, kde končí križovatkou s II/537.
Zaujímavosť.
Táto cesta je spomenutá v piesni od slovenskej skupiny IMT Smile s názvom Cesty II. triedy. Na základe inšpirácie touto skladbou vytvoril časopis auto motor a šport cestopis po cestách II. triedy, ktorý uverejnil v čísle 10/2020.
Cesta II. triedy 539 (Slovensko)

Cesta II. triedy 539 ("II/539") je cesta II. triedy na Slovensku v Prešovskom kraji a okrese Poprad. Začína na križovatke s cestou I/18 pri Mengusovciach, pokračuje k Štôle a Vyšným Hágom, kde končí na križovatke s cestou II/537.
Oktálový strom

Oktálový strom, známy aj pod anglickým názvom octree, je údajová štruktúra používaná predovšetkým v počítačovej grafike na efektívnu reprezentáciu voxelových údajov.
Voxely.
Jednou z možných reprezentácií trojrozmerných objektov sú tzv. voxely, ktoré sú trojrozmernou analógiou pixelov. Sú to elementárne častice objemu, ktoré možno chápať ako dostatočne malé kocky. Priamočiara voxelová reprezentácia trojrozmerných objektov pomocou trojrozmerného poľa je však značne pamäťovo náročná. Jednou z pamäťovo efektívnejších možností takejto reprezentácie 3D objektov sú oktálové stromy.
Reprezentácia oktálovým stromom.
Celú scénu obsahujúcu modelované 3D údaje možno chápať ako kocku. V prípade reprezentácie pomocou voxelov je táto kocka rozdelená na spravidla veľké množstvo menších kociek, ktoré zodpovedajú voxelom. Každý voxel môže nadobúdať binárnu hodnotu 1 alebo 0 podľa toho, či je plný (je súčasťou modelovaného objektu) alebo prázdny (nie je súčasťou modelovaného objektu).
Myšlienka oktálových stromov je, že sa do pamäte neukladajú nutne všetky voxely, ale ak v scéne existuje napr. kocka o 2 x 2 (alebo viac) voxeloch s rovnakou hodnotou všetkých voxelov, uloží sa do pamäte iba informácia o tejto kocke.
Na realizáciu tejto myšlienky sa používa strom, ktorého každý uzol, ktorý nie je listom, má presne osem synov. Koreň stromu zodpovedá celej scéne, každý iný uzol nejakej jej časti (kocke). Každý uzol môže nadobúdať jednu z troch hodnôt, ktoré určujú charakter kocky zodpovedajúcej danému uzlu. Možné hodnoty sú:
V prípade, že je v danom uzle uložená jedna z prvých dvoch hodnôt, daný uzol už obsahuje kompletnú informáciu o charaktere zodpovedajúcej kocky, a teda už nemá žiadnych synov. V prípade, že je kocka heterogénna, má daný uzol presne osem synov, ktoré reprezentujú oktanty (osminy) danej kocky. V najhoršom prípade môže takéto delenie na osminy pokračovať až na úroveň voxelov, ale vo väčšine prípadov znamená takýto postup značnú pamäťovú úsporu.
Zvonivá jama

Zvonivá jama (alebo "Zvonivá diera", "Zvonica, Zvonivá priepasť, priepasť Zvonica"; ) je vertikálna jaskyňa, ktorá sa nachádza v strede Plešivskej planiny v katastrálnom území obce Plešivec, okresu Rožňava. Patrí medzi známe a významné jaskyne Slovenského krasu. V minulosti podľa miestnych obyvateľov a legendy obýval priepasť drak.
Ochrana.
Patrí pod správu NP Slovenský kras. Od roku 1995 je jaskyňa zapísaná, spolu s ostatnými prírodnými pamiatkami na Slovensku a v Maďarsku, na zozname Svetového dedičstva UNESCO pod spoločným názvom Jaskyne Slovenského krasu a Aggteleckého krasu. V roku 1996 sa stala národnou prírodnou pamiatkou Slovenskej republiky. 
Opis.
Povrchový vstup do jaskyne tvorí hlboká priepasť, akých je v okolí hneď niekoľko. Vstup tvorí otvor s hĺbkou (). Na dne je vysoký sutinový násyp. V podzemí sa nachádza obrovský dóm a stalagmity vysoké (najväčší "Stĺp strachu" ).
Vnútro jaskyne je dlhé 220, široké 40 a vysoké 20 – 50 metrov. Jaskyňa bola sformovaná v strednom triase v tektonických puklinách vápenca.
Do jaskyne prvýkrát vstúpili miestni obyvatelia v roku 1875 a neskôr v roku 1882. Prvý seriózny opis a mapa jaskyne uskutočnili v roku 1925. V roku 1943 skúmali jaskyňu maďarskí speleológovia.
Aggteleki-karszt

Aggteleki-karszt alebo Aggtelecký kras je krasové územie na severe Maďarska. Územie je známe najmä pre početný výskyt jaskýň, ktoré boli spolu so slovenskými zapísané v roku 1995 na zoznam Svetového dedičstva UNESCO pod spoločným názvom Jaskyne Slovenského krasu a Aggteleckého krasu. Medzi najznámejšie jaskyne patrí Baradla blízko obce Aggtelek.
Vápence, ktoré dnes tvoria celú krasovú oblasť vznikli pred asi 245 miliónmi rokov v strednom triase. Tektonicky ich možno zaradiť do silicika.
Súčasťou územia je od roku 1985 aj Aggtelecký národný park.
Vrstevnica

Vrstevnica alebo izohypsa je krivka na mape, či v teréne spájajúca body s rovnakou nadmorskou výškou. V miestach, kde sú vrstevnice hustejšie pri sebe má terén väčšie prevýšenie. Vrstevnice sa začínajú merať na nultom bode od najbližšieho mora alebo oceánu.
Krivka kolmá na vrstevnice sa nazýva spádnica.
Adobe Flash Player

Adobe Flash Player je softvér pre prehliadanie animácií a filmov pomocou počítačových programov, ako je webový prehliadač. Flash Player je široko distribuovaný proprietárny multimediálny a aplikačný prehrávač vytvorený spoločnosťou Macromedia, po jeho získaní v súčasnosti vyvíjaný a distribuovaný spoločnosťou Adobe. Používa súbory typu SWF, ktoré môžu byť vytvorené nástrojom Adobe Flash authoring tool, Adobe Flex, ďalšími nástrojmi od spoločnosti Macromedia, ale aj nástrojmi tretích strán. Flash Player podporuje skriptovací jazyk nazývaný ActionScript (AS), ktorý je založený na ECMAScript.
Flash Player je dostupný ako plugin pre viaceré verzie webových prehliadačov (ako Mozilla Firefox, Opera, Safari alebo Internet Explorer) na rôznych platformách. Adobe uvádza, že každá verzia pluginu je spätne kompatibilná, iba s výnimkou bezpečnostných zmien zavedených v rámci verzie 10.
Podporované Platformy.
Podpora softvéru Adobe Flash Player sa skončila 31. decembra 2020. Posledná verzia Flash player pre Windows a Mac OS X je 11.8.800.94 a pre Linux 11.2.202.297.
Flash player podporuje množstvo platform ako aj Android, Firefox OS, IOS a i. Verzia 10 môže fungovať aj na Win9x za pomoci KernelEx.
Adobe uvoľnil alfa verziu Flash Player 10 pre x86-64 Linux operačný systém 17. novembra 2008. Firma uviedla, že 64-bit verzie pre všetky podporované platformy sú vo vývoji, alfa verzie pre MAC a Windows prídu neskôr. Firma bude optimalizovať Flash pre použitie na architektúre ARM (ARMv6 a ARMv7 architektúry používané v ARM11 skupine a Cortex-A rady procesorov) a uvedie ju v druhej polovici roka 2009. Spoločnosť taktiež uviedla, že chce umožniť Flash na Nvidia Tegra, Texas Instruments OMAP 3 a Samsung ARM.
Referencie.
__INDEXOVAT__
__LINKPŘIDATKOMENTÁŘ__
Brno-Královo Pole

Brno-Královo Pole je od 24. novembra 1990 mestská časť štatutárneho mesta Brna, nachádzajúca sa severne od mestskej časti Brno-střed.
MINIX

MINIX je UNIX-like operačný systém založený na mikrojadrovej architektúre. Andrew S. Tanenbaum naprogramoval tento systém na vzdelávacie účely. MINIX inšpiroval aj vývoj Linuxového jadra. Meno je zložené zo slov "minimal" a "UNIX".
ProSieben

ProSieben (pôvodný názov "Pro 7") je nemecká súkromná televízna stanica. Je členom skupiny ProSiebenSat.1 Media. Stanica je v skupine divákov vo veku 14-49 rokov druhá najsledovanejšia.
13. októbra 1988 bola založená spoločnosť "ProSieben Television GmbH" ako nástupca televíznej stanice "Eureka TV". Vysielanie novej stanice začalo 1. januára 1989 z Mníchova a bolo dostupné iba z družice Astra 1a. V júli 1989 došlo k prideleniu prvej frekvencie pre terestriálne vysielanie (bola to vôbec prvá frekvencia pre súkromnú televíziu). V roku 1990 sa stanica presťahovala do Unterföhringu pri Mníchove. V roku 1999 bola založená spravodajská stanica N24, ktorá začala vysielať v roku 2000. Od januára 2010 vysiela stanica aj programy vo vysokom rozlíšení (HDTV).
V prvých rokoch vysielania stanica vysielala hlavne hrané filmy, postupne začala s vysielaním seriálov a infotainmentu.
Game Maker

Game Maker je počítačový program pre Windows a tiež Linux a Mac OS X pôvodne vyvinutý Markom Overmarsom v programovacom jazyku Delphi. V súčasnej dobe je vyvíjaný a uverejňovaný softvérovou firmou YoYo Games, v ktorej je zapojený aj Mark Overmars. Game Maker umožňuje používateľom ľahko vyvíjať počítačové hry a apikácie bez potreby predchádzajúcej skúsenosti počítačového programovania už za 2 minúty a zároveň umožňuje skúseným používateľom vytvárať komplexné aplikácie s jeho vstavaným skriptovacím jazykom Game Maker Language. Od roku vydania, 1999 je špičkou medzi vytváraním hier pre hobbistov. Takisto umožňuje používateľom nahrať svoje hry na ich oficiálne stránky, zdarma, avšak táto funkcia je dnes - ku dňu 6.8.2013 už dlhšiu dobu nefunkčná. .
GameMaker: Studio.
 ponúka mnoho verzií podporujúce export aplikácie do rôznych prostredí, platfrom, a to bez zmeny kódu. Medzi podporované platformy patria HTML5, Windows 8, Windows Phone, ale aj Linux, Tizen, Android a iné menej známe. Rozdiely medzi cenami tohoto softvéru sú množstvá prostredí, do ktorých je možné program exportovať a možnosti samotného Game Makera. Kvôli prenositeľnosti boli zablokované a označené za zastaralé mnohé perfektné funkcie z GM8, kvôli tomu, že na nových platformách nie sú podporované. Obrovskou výhodou Studia je automatická ochrana výsledného .exe súboru proti dekompresii, reverznému inžinierstvu, hackerstvu, ktorá ešte nebola prelomená tak, ako tá z verzie 8.0.
GameMaker: Studio Free.
Táto verzia GM:S je zdarma. Jej zdroje sú limitované na:
Ďalej táto verzia nepodporuje napr. načítavanie zdrojov po kompilácii.
GameMaker: Studio Standard.
Vlastnosti:
GameMaker: Studio Professional.
Vlastnosti:
GameMaker: Studio Master Collection.
Vlastnosti:
Staršie verzie Game Makera.
Game Maker 8.1.
Druhým smerom vývoja je/bol Game Maker verzia 8.1, generácia 8.X bola založená v roku 2009. Ešte stále je možné ju stiahnuť na webe autora. Je podporovaná hlavne kvôli svojej funkcionalite, vyššiemu výkonu než vo verzii Studio, používateľnosti a podpore platformy Windows. Na rozdiel od svojho nástupcu (GM:S), podporuje všetky predošlé funkcie a je vhodnejšia na vývoj aplikácií na Windows PC. Vyžaduje DirectX 8 a na pamäť kladie len malé nároky (záleží od spôsobu vytvorenia hry). GM8.1 bola hlavne aktualizácia proti dekompilácii výsledných aplikácií.
Game Maker 8.
Bola najväčším prielomom až do Studia. Neskôr radosť z tejto verzie opadla, kvôli vypusteniu programu na dekompiláciu hry, späť na zdrojový kód čo umožňovalo upravovať hry, protizákonne.
Game Maker 7.
V tejto verzii bol zavedený systém rozšírení a opadla podpora DLL funkcionality, aj keď je stále dostupná.
Game Maker 6.
Historicky jedna z najpoužívanejších verzií. Na fórach autora je možné nájsť kódy prekladané aj pre dostupnosť GM6.
Game Maker Language.
Game Maker podporuje svoj vlastný skriptovací jazyk, Game Maker Language.
Starýho psa novým kouskům nenaučíš

Starého psa novým kouskům nenaučíš je šiesty album Michala Tučného. Album vyšlo v roku 1987 na LP.
Danuta Stenková

Danuta Stenková (; * 10. október 1961, Sierakowice, Kašubsko, Poľsko) je poľská televízna a divadelná herečka.
Medicinman (album)

Medicinman je siedmy album Michala Tučného. Album vyšlo v roku 1990 na LP.
Medicinman

Medicinman môže byť:
Ve Valdickém lapáku

Ve valdickém lapáku je ôsmy album Michala Tučného. Album vydal Supraphon v roku 1991 na LP a CD.
David Guetta

Pierre David Guetta (* 7. november 1967, Paríž, Francúzsko) je francúzsky DJ a hudobný producent. 
Bol spoluzakladateľom "Gum Productions" a v roku 2002 vydal svoj prvý album "Just a Little More Love". Neskôr vydal albumy "Guetta Blaster" (2004) a "Pop Life" (2007), na ktorom spolupracoval aj s britskou umelkyňou Tarou McDonaldovou. 
David dosiahol úspech s jeho albumom "One Love" (2009), ktorý zahŕňal štyri single "When Love Takes Over", "Gettin’ Over You", "Sexy Bitch" a "Memories". Tri z nich dosiahli vo Veľkej Británii prvú priečku. V roku 2011 vydal taktiež úspešný album "Nothing but the Beat" s úspešnými singlami "Where Them Girls At", "Little Bad Girl", "Without You", "Titanium" a "Turn Me On".
David predal viac ako 9 miliónov albumov a 30 miliónov singlov po celom svete. 
V roku 2011 ho fanúšikovia zvolili za #1 DJ v 'DJ Mag Top 100 DJs'.
V roku 2013 Billboard korunoval pieseň "When Love Takes Over" ako najlepšiu dance-popovú spoluprácu všetkých čias.
Osobný život.
Davidova matka má belgické korene a jeho otec bol židovského pôvodu. 
David si v roku 1992 vzal manažérku nočného klubu Cathy Lobé. Majú spolu 2 deti: Tim Elvis Eric (* 9. február 2004), Angie (* 23. september 2007). Po 22-ročnom manželstve David v marci 2014 požiadal o rozvod. Stále sa dohadujú o rozdelení 30 miliónov dolárov.
Odjíždím v dál

Odjíždím v dál - Písně z let 1969-1974 je deviaty album Michala Tučného. Album vyšlo v roku 1991 na LP a CD.
Snídaně v trávě

Snídaně v trávě je desiaty album Michala Tučného. Album vydal Supraphon v roku 1993 na CD.
UN*X

UN*X môže byť:
Pištoľ (rozlišovacia stránka)

Pištoľ alebo pištoľa môže byť:
Pištoľa je pistoľa (španielska zlatá minca).
Gamilaraay

Gamilaraay môže byť:
SystemRescue

SystemRescue je operačný systém pre x86 počítačovú platformu. Používa sa hlavne na opravu nebootovateľných alebo inak poškodených počítačových zariadení. SystemRescueCd nie je určené na používanie ako permanentný operačný systém. Spúšťa sa z Live CD alebo USB. Je založené na Linuxovej distribúcii Arch a bolo navrhnuté tímom pod vedením Francois Dupouxa.
BlackBerry

BlackBerry je séria mobilných a smartfónových zariadení vyvíjaných kanadskou firmou Research In Motion (RIM). Obsahuje typické smartfónové aplikácie (adresová knižka, kalendár, atď), ale umožňuje aj posielať a prijímať e-mailové správy. Prvý model BlackBerry bol uvedený v roku 1999.
Tranquility

Tranquility (Node 3) je modul Medzinárodnej vesmírnej stanice. Modul postavila ESA a Talianska vesmírna agentúra, 20. novembra 2009 prešiel do vlastníctva NASA. K stanici bol modul dopravený raketoplánom Endeavour počas misie STS-130 a 12. februára 2010 sa stal jej trvalou súčasťou, keď bol pripojený k ľavému spojovaciemu uzlu modulu Unity. Z druhej strany je k Tranquility pripojený spojovací adaptér PMA-3 a zospodu (smerom k Zemi) modul Cupola.
Účel.
Modul obsahuje najvyspelejšie systémy podpory života. Tieto systémy recyklujú odpadovú vodu a regenerujú kyslík pre posádku stanice. Okrem toho má Tranquility systém sledovania a revitalizácie atmosféry v ISS. Modul tiež obsahuje WC a priestor pre hygienu. Tranquility bude hlavne používaný pre cvičenie a ukladanie materiálov používaných pre prácu v Cupole.
Cesta II. triedy 584 (Slovensko)

Cesta II. triedy 584 je cesta II. triedy na Slovensku v okresoch Tvrdošín, Liptovský Mikuláš a Brezno. Jej dĺžka je 72,028 km, pričom prebieha v dvoch navzájom nesúvislých úsekoch, ktoré oddeľuje hrebeň pohoria Nízke Tatry. Severná vetva spája regióny Orava a Liptov horským priechodom Huty, kým južná vetva prechádza regiónom Horehronie.
História.
Horský priechod Huty.
Horský priechod Huty je vôbec najmladším slovenským horským priechodom. Tento úsek s dĺžkou 13,8 km bol vybudovaný v rokoch 19821986, aby nahradil priechod Kvačianskou dolinou, napojil izolované liptovské podhorské obce Huty, Malé Borové a Veľké Borové na ich okresné mesto – Liptovský Mikuláš, no najmä z vojensko-strategických dôvodov. Celá trasa bola sovietskymi veliteľmi upravená tak, aby nešla voľným terénom, čím sa mala zabezpečiť neviditeľnosť presunu vojenskej techniky.
Priebeh.
Začína na križovatke s cestou I/59 a E77 v obci Podbiel a vedie k Oravskému Bielemu Potoku, Habovke a Zubercu, aby pokračovala do sedla Huty.
Následne prechádza obcou Liptovské Matiašovce, okrajom obcí Liptovská Sielnica, Liptovský Trnovec a mestom Liptovský Mikuláš (ulice Ráztocká – Revolučná – Jánošíkovo nábrežie), kde sa križuje s cestou I/18. Na území mesta ďalej smeruje privádzačom na križovatku s D1 a E50 a pokračuje cez Demänovú do Demänovskej Doliny, kde končí severná časť cesty (Jasná).
Cesta pokračuje na južnom úpätí Chopka na Trangoške a smeruje južným smerom k Tálom a Bystrej, kde končí križovatkou s cestou I/72.
Cesta II. triedy 584A (Slovensko)

Cesta II. triedy číslo 584A je cesta II. triedy na Slovensku v okrese Tvrdošín a tvorí obchvat obce Zuberec.